Выбухі ў порце Бейрута

4 жніўня 2020 года два выбухі адбыліся ў порце Бейрута ў Ліване. У выніку загінулі 207 чалавек, яшчэ 6 тысяч пацярпеліhttps://www.theguardian.com/world/live/2020/aug/04/beirut-explosion-huge-blast-port-lebanon-capital. Некалькі гарадскіх кварталаў былі цалкам разбураныяsvaboda.org. Як стала зразумела пазней, выбухнула 2750 тон аміячнай салетры, канфіскаванай з судна «Rhosus». Прэзідэнтам Лівана былі агучаны 3 магчымыя версіі таго, што адбылося: халатнасць, няшчасны выпадак, знешняе ўмяшаннеПрезидент Ливана назвал три версии взрыва в Бейруте // РБК. 07.08.2020 г..

Першы выбух падняў воблака дыму над агнём. Другі выбух скалануў цэнтральны Бейрут і падняў грыбападобнае воблака пылу ў паветра. Сведкі казалі, што дамы на адлегласці 10 кіламетраў (6,2 міль) атрымалі пашкоджанні ад выбуху. Была разбурана штаб-кватэра ліванскай газеты The Daily Star, дзе абваліўся дах, выбітыя вокнаў і пашкоджана мэбля. Па паведамленнях, выбухі былі чутныя нават на Кіпры.

Прычына выбухаў не ўсталяваная. Ліванскія СМІ паведамілі, што выбухі адбыліся на складзе феерверкаў, у той час як іншыя паведамілі, што гэта было ў сховішча нафты. У порце былі склады, дзе захоўваліся выбуховыя рэчывы і хімікаты.

Пасля выбухаў многія людзі ляжалі на зямлі параненымі. Па меншай меры 10 памерлых былі дастаўлены ў бальніцы. Мясцовыя навіны і заявы ліванскага міністра аховы здароўя Хамада Хасана паказваюць на тое, што колькасць ахвяр можа быць значна больш. Хасан заявіў, што сотні людзей былі параненыя і чакаецца «шмат траўмаў і значны ўрон». Відавочцы расказалі тэлеканалу LBC, што «па меншай меры дзесяткі людзей пацярпелі, а ў шпіталях было шмат параненых». Акрамя іншага, пацярпелі будынкі пасольстваў Казахстана і Расійскай Федэрацыі.

Ліванскі Чырвоны Крыж заявіў, што кожная наяўная хуткая дапамога з Паўночнага Лівана, Бека і Паўднёвага Лівана адпраўлялася ў Бейрут, каб дапамагчы пацыентам. Верталёты выкарыстоўваліся для тушэння вялікага пажару пасля выбухаў. Дзесяткі параненых, дастаўленых у бліжэйшыя бальніцы, не маглі быць прыняты з-за разбурэнняў бальніц.

Прэм’ер-міністр Лівана Хасан Дзіаб абвясціў, што наступны дзень пасля выбухаў будзе днём нацыянальнай жалобы. Губернатар Бейрута Марван Абуд заплакаў па тэлебачанні, назваўшы гэта «нацыянальнай катастрофай».

Гэтая падзея павяла за сабой хвалю пратэстных акцый і ўзрост незадаволенасці насельніцтва пагаршэннем сацыяльна-эканамічных умоў на працягу апошняга часу. 10-га Дзіаб абвясціў аб сваёй адстаўцы, а замест яго пасаду прэм’ера заняў Мустафа Адзіб.

 Зноскі 

 Спасылкі 
 Відэа выбуху, які ахапіў тэрыторыю порта
 Выгляд з вады, у тым ліку ~15 секунд пасля ўдарнай хвалі ўзыходзячага дыму і шлейфу агню

Катэгорыя:Жнівень 2020 года
Катэгорыя:Падзеі 4 жніўня
Катэгорыя:Катастрофы 2020 года
Катэгорыя:2020 год у Ліване